
أعوذ باللّه من الشيطان الرجيم 

بسم الله الرحمن الرحيم 

الحمد لله رب العالمين» والصلاة والسلام على أشرف المرسلين سيدنا 
محمد وعلى آله وصحبه أجمعين أما بعد: 

فإخوت في الله؛ والله إن أحبكم في الله. وأسأل الله -عز وجلَ- أن 
يرزقنا وإياكم الإخلاص في القول والعمل» اللهم اجعل عملنا كله 
صالحاء واجعله لوجهك خالصاء ولا تجعل فيه لأحد غيرك شيئا. 


أحبتي في اللّه؛ مازلنا في كتاب مختصر منهاج القاصدين في فرع التركية 
في مدرسة الربانية» أسأل الله أن يجعلنا وإياكم من الربانيين» وفي كتاب 

الطهارة وأسرارها ذكرنا أن الطهارةَ أو ذكر الشيخ رحمه الله أن الطهارة 
على أربع مراتب: 

المرتبة الأولى: تطهير الظاهر من الأحداثء والأنجاس والفضلات, 
وذكرنا أهمية النظافة» والطهارة, والجمال "إن الله جميل يحب الجمال" 
سبحان الله العظيم ابن القيم في كتاب الفوائد -عليه رحمة الله- مش 
عارف هلاقيها ولا لا بسرعة قال: من ألطف أنواع التعبد؛ التعبد باسم 
الله الجميل» التعبد باسم الله الجميل» عمرك تعبدت بالاسم ده؟ أحيانً 
الإنسان بيحتاج يا جماعة أنواع عبادة جديدة؛» يتعبد عبادة جديدة» 
تبقى حاجة لذيذة وحاجة ممتعة التعبد باسم الله الجميل» أهي لقيتها 
الحمد لله. يقول الشيخ ده كلام ابن القيم في كتاب الفوائد في صفحة 
۸ "من أعر أنواع المعرفة معرفة الربٌ سبحانه وتعالى بالجمال وهي 
معرفة خواص الخلق. كلهم عرفه بصفة من صفاته» وأتمهم معرفة من 
عرفه بكماله وجلاله, وجماله سبحانه ليس كمثله شيء في سائر صفاته 
ولو فرضت الخلق كلهم على أجملهم صورة وكلهم على تلك الصورةج 
ونسبت جماهم الظاهر والباطن إلى جمال الربٌ سبحانه لكان أقلّ من 
نسبة سراج ضعيف إلى قرص الشمس ويكفي في جماله؛ سبحانه, 

سبحانه الملك -جك جلاله-. يكفى في جاله أنه لو كشف الحجاب 
عن وجهه لأحرقت سبحاته ما انتهى إليه بصرهم من خلقه". 






الله! ليس كمثله شيء -سبحانه وتعالى- شوف العظمة شوف الجمال 
لو كشف الحجاب؛ لأحرقت سُبُحات وجهه ما امتد إليه بصرهم من 
علق "قلا ی ر لحيل عله دكا وخر فوسئ صي 

يكفي في جماله أن كل جمال ظاهر وباطن في الدنيا 
والآخرة. فمن آثار صنعته. فما الظنٌ من صدر عنه هذا الجمال! 


سبحان الملك! 


أنا بكلمك عن الجمال التعبد باسم الله الجميل؛ لأن الراجل قال لسيدنا 
البي صلى الله عليه وسلم: إن الرجل يحب أن يكون نعلهُ حستًا وإيه؟ 


وثوبه حستًا فقال: "... إن الله جميل بحب الجمال ٠"...‏ . 


١‏ صححه الألباني 

حاول تبقى جمیل» تبقى جمیل» بدون تکلف» وبدون غرور. سبحان الله 
العظيم معلش كنيرا ما أقول لأولادي وزوجاتي: مش شرط الحاجة 
الجميلة تبقى غالية مش شرط. في حاجات رخيصة لكن جيلة جذاء 
ورائعة جدّاء ومناسبة مش شرط البهرجة وإنما الجمال في البساطة. 

أنا صراحة من عايز أسيب كلام ابن القيم في اسم الله الجميل ولكن 
ارجعوله, كلام كتير ولعل يجي معانا في موضع من المواضع؛ لأنه حوالي 
من صفحة ۳٠۸‏ لصفحة ۳۲۷ عشر صفحات, فنسأل الله عر 
وجلّ- أن ينفعنا وإياكم. 

المرتبة الأولى: تطهير الظاهر. 

والمرتبة الثانية: تطهير الجوارح من الذنوب الآثام. 

والمرتبة التالتة: تطهير القلب. اللهم طهر قلوبناء يا رب طهر قلوبناء يا 
رب مليش غيرك. أبات وأصحى في خيرك, متحوجنيش لغيرك. 

تطهير القلب؛ الآية قول الله -عز وجل-: "اولك الْذِينَ رد الله أن 

ملك لَه من الله شَيْنَا أوليك الَذِينَ 1 يرد لله أن يُطَهَرَ فلوج لهم في 
الذننا خزْي د وم في الآخر ة عَذَابٌ عظيم" 

إِذَا أصحاب القلوب غير الطاهرة لاسر آهل الفتن ""وَمَن يرد 
لله فته فلن تلك لَه من الله سَيْمَا أُوليِكَ الَّذِينَ ل برد الل َه أن يُطَهَرَ 
او " القلب المفتون؛ قلب قذر» قلب ملىئ بالقاذورات» عشان 
كدا بيفتن. أما القلب الطاهر؛ أبدًا لا تضره فتنة مادامت السماوات 
والأرض. الرسول -صلى الله عليه وسلم- ذكر القلب الطاهر الناجي 
من الفتنة بصفتين اتنين: أبيض كالصفا؛ قلب منور وجامد أبيض نضيف 
طاهر. دايعا نسوق كلمة أحد السلف: "إذا كانت الملائكة لا تدخل 
ِيئَا فيه كلب أو صورة فهل يدخل النور قلبًا مشحونًً بالكلاب النابحة, 
والصور المنصوبة؟" 

لسه بقول للشباب في موضوع الحب: أنت يا بني حبيت كام واحدة في 
حياتك؟ قال لي: كتير متعدش. شوف القلب القذر بقى اللي كل ما 
بلاقي واحدة يحبهاء وكل ما يلاقي حاجة يحبهاء تلاقيه بيحب العربية 
دي» وبيحب الممثلة دي» وبيحب اللعيب ده» وبيحب البت دي» 






وبيحب الأكلة دي» وبيحب الشوربة دي)» وخب القعدة دي» وخب 

الناس دول» ويحب العيال دول» ويحب المزيكة دي» ويحب الأغنية دي 
والفيلم ده. والمسرحية دي» والتمثلية دي. إيه! هو الحب لعبة؟ يابني 
دا قلب. عشان كدا قلب مشحون بالكلاب والصور. اللهم طهر 
تطهير القلب؛ هتشيل منه إيه ولا إيه؟ هتشيل اعبوبات» والعادات»› 
هتشيل الهوى. وهتشيل الحقد, والضغينةء والبغضاء هتشيل الشرك 
والشك» والشقاق. والنفاق» وحب الذات (الأنانية)» هتشيل الكبر 
والأجب» والغرور, والحرص, والشره. هتشيل إيه وألا إيه؟ دي مصيبة 
كبيرة» دي مشكلة كبيرة» عشان تطهر قلبك وتقعد تمسكه كدا وتفليه 
قلبك حتة, حتة. سبحان الله العظيم. 


من كلام بعض السلف: "كم اجتهد في محو الرياء عن قلبي وكأنه يسْتْ 
فيه على لون آخر". هي دي المصيبة الكبيرة إنك تمسك تنقيه, تقوم 
تشيل الرياء» وبعدين تخش عشان تشيل حنة تانية تشيل الغرور أو حب 
الدنياء أو الحرص عليهاء تلاقي الرياء طلع تاني. تتنقل تة تالتة عشان 

تشيل الغرور أو العُجب أو احتقار الآخرين أو الحسد أو الحقد تفاجاً 
الاتبين القدام طلعوا. يظل الإنسان في عمل دائم في تطهير قلبه. 






القلب؛ لذلك قولنا: إن من أكبر معاصي القلوب؛ علمك بخبث قلبك 
مع علمك باطلاع الله على ذلك, وصبرك على ذلك. إنك تبقى عارف 
إن فيه هنا في قلبك حَبَتْء فيه وساخة, فيه قذارة» فيه قرف, ربنا 
شايفها وأنت ساكت! ومطنشء, ومعديها. صبرك على ذلك من أكبر 
معاصي القلوب. اللهم طهر قلوبنا. 

يا جماعة تطهير القلوب لن يكون إلا بالله "أولئك الذين لم يُرد الله أن 
يُطهّر قلوبحم" لابد أن ربنا -سبحانه وتعالى- يريد لك طهارة قلبك. 
إن ربنا يطهر لك قلبك. اللهم طهر لنا قلوبناء اللهم أعنا على تطهير 
قلوبناء اللهم ساعدنا في تطهير قلوبناء اللهم ارزقنا طهارة قلوبناء اللهم 
إنا نسألك أن تعلمنا تطهير قلوبناء اللهم أوزعنا تطهير قلوبناء اللهم 
اشغلنا بتطهير قلوبناء اللهم ذلا على ما تُطهر به قلوبناء اللهم علمنا 
ما تطهّر به قلوبناء اللهم ازرع في قلوبنا الطهارة كما تحب وترضى. 

محتاجين أن ربنا يطهر لنا قلوبناء محتاجين أن احنا نفرغ وقت» وهم, 
وجَهد لتطهير القلب. 






الرابع: تطهير السر عما سوى الرب. ودا موضوع بقى مينفعش الكلام 
فيه إلا لا نخلص التلاتة الأولانيين اللي هي: تطهير الظاهرء تطهير 
الجوارح» وتطهير القلب يقول الشيخ: "والرابعة تطهير السر عما سوى 
الله -تعالى- وهذا هو الغاية القصوى فمن قويت بصيرته سمت إلى هذا 
المطلوب. ومن عميت بصيرته لم يفهم من مراتب الطهارة إلا المرتبة 
الأولى". الموسوس؛ اللي قاعد يغسل في إيديه وشايف إن إيده لسه 
منضفتش» ويغسل في رجليه وشايف إن رجله لسه منضفتشء إنت لسه 
في الظاهر! أمال لما نوصل بقى لطهارة القلب» وطهارة السر هنعمل 
إيه؟ 

يقول: "ومن عميت بصيرته لم يفهم من مراتب الطهارة إلا المرتبة الأولى, 
فتراه بُضيع أكثر زمانه الشريف في البالغة في الاستنجاء.ء وغسل 
الثياب؛ ظنًا منه بحكم الوسوسة وقلة العلم ُن الطهارة المطلوبة هي هذ 

فقط وجهّلا بسير المتقدمين الذين كانوا يستغرقون الزمان في تطهير 


يُذكر أن الإمام أحمد يقول: كنت أستر الإمام وهو يتوضا؛ لئلا يظن 
الناس أنه لا بحسن الوضوءء من القدر اليسير الذي كان الإمام 
يستخدمه. يعني الإمام أحمد كان بيستخدم كمية مية صغيرة جذًا 
فتلميذه بيقول أن كنت بستر الإمام لحسن الناس يقولوا أنه مبيعرفش 
يتوضا. واستخدام قلة الماء من اليثّنة؛ كان يتوضاً باد ويغدسل 
بالصاع. الد اللي هو ده عارفين الد اللي احنا جبناه في الحديث هو 
الد ده. شوية المية دول يوضوه. متصلي عليه. وقدهم أربع مرات, 
الصاع أربع أمداد» يبقى ملو ده أربع مرات يستحمى بيه. متصلي 
عليه -صلى الله عليه وسلم-. 

عشان كدا لما واحد قال: ميكفونيش قالوله: قد كان يكفي من هو 
أكبر منك جسما وأشد منك ورعًا. متصلي عليه -صلى الله عليه 


وسلم-. 

أنا عايزك تحط حلة تحت الحنفية وأنت بتتوضا وشوف أنت اتوضيت 
بأد إيه» كام مُد يا عم؟ كام صاع في الوضوء؟ القضية مش في كثرة المية 
وإغغا في التقوى» واستشعار المعنى وأنت بتغسل إيديك أن الذنوب بتخر 
من تحت ضوافرك, إلى آخره هيجي الكلام معانا. 


قال: "وجهلا بسير المتقدمين الذين كانوا يستغرقون الزمن في تطهير 
القلوب ويتساهلون في أمر الظاهر كما روي عن عمر بن الخطاب - 
رضي الله عنه-: أنه توضأ من جرة نصرانية» وكانوا لا يكادون يغسلون 
أيديهم من الزهم أو من الزهم اللي هو الدهون يعني ويُصّلون على 
الأرض» وبمشون حفاة, ويقتصرون الاستجمار على الأحجار» وقد 
انتهى الأمر إلى قوم يُسمون الرعونة؛ نظافة» فترى أكثر زمنهم يحضي 
في تزيين الظواهر وبواطنهم خراب محشوة بخبائث الكبر» والغجب, 
والجهل» والرياء» والنفاق» ولو رأوا مقتصرا في الاستجمار على الأحجار 
أو حافيًا عشي على الأرض أو من يصلي عليها من غير حائل أو متوضاً 
من آنية عجوز لأنكروا عليه أشدّ الإنكار ولقبوه بالقذرء واستنكفوا 
من مواكلته. فانظر كيف جعلوا البذاذة التي هي من الإيمان قذارة, 

والرعونة نظافة, وسيروا اک معروفاء والمعروف منكرًاء لكن من قصد 
بمذه الطهارة؛ النظافة ولم يُسرف في الماءء ولم يعتقد أن استعمال الماء 
الكثير أصل الدين» فليس ذلك بمنكر بل هو فعل حسن. وليرجع في 
معرفة الأنحاس, والأحداث إلى كتب الفقه فإن المقصود من هذا الكتاب 


الآداب". 





يقول الشيخ -عليه رحمة الله-: وأما إزالة الفضلات فهي نوعان: 

النوع الأول: أوساخ تزال؛ كالذي يجتمع في الرأس من الوسخ والدرن 
فيُستحب تنظيفه بالغسل» والترجيل» والتدهين؛ لإزالة الشعث يعني 
اللحية متبقاش كدا شعنه وما تدهن عشان تجتمع, وكذلك شعرٌ الرأس, 
وكذلك ما يجتمع في الأذن والأنف من الوسخ يُستحب إزالته. يستحب 
التسوك, والمضمضة؛ لإزالة ما على الأسنان» واللسان من القَلّح؛ اللي 
هو وسخ الأسنان صفارها يعني» وكذلك وسخ البراجم؛ البراجم اللي 
هي عَقَّل الصوابع محتاجة تغسل دائما؛ لتطهرء والدرن الذي يجتمع 
على جميع البدن برشح العرق» وغبار الطريق وذلك يُزيله الغُسل. ولا 
بأس بدخول الحمّام فإنه أبلغ في الإزالة» الحمّام المقصود بيه اللي هو 

کان ام البخار أو ہام اللي هو زي ام سباحة کان زمان بيعملوه 
ومليان مية سخنة ونخار والناس بتدخله وفيه ناس متخصصين بقى في 
دعك الجسم. وعمل المساج وغيره اللي بيقولوا دلوقتي عليه المساج 
ده» وتنظيف الجسم. يقول: وقد دخله جماعة من أصحاب رسول الله 
-صلى الله عليه وآله وسلم-» لکن على داخله صيانة عورته من النظر 
الغير إليها ولمسه إياها وينبغي للداخل إليه أن يتذكر بحرارته حرارة النار 
فإن فكرة المؤمن لا تزال تجول في كل شيء من أمور الدنيا فيذكر به 
أمور الآخرة؛ لأن الغالب على المؤمن أمر الآخرة, وكل إناء ينضح با 
فيه. آلا ترى لو دخل إلى دار معمورة بزازء اللي هو بيعمل الستاير 
بزاز» ونجار أو البزاز بيطلق دائما على الخياط يعني أو اللي بيبيع الب 
ونجار» وحائك رأيت البزاز ينظر إلى الفُرْش ويتأمل قيتمهاء والحائك 
ينظر إلى نسك الثياب» والنجار ينظر إلى سقف الدار؛ لأن السقف 
كان خشب زمان لكن النجار النهاردة ينظر للبيبان والشبابيك وغيره: 
والبنّاء ينظر إلى الحائط» فكذلك المؤمن إذا رأى ظلمة ذكر القبرء وإذا 
مع صونًا هائلًا تذكر نفخة الصور, وإن رأى نعيمًا تذكر نعيم الجنة 

وإن رأى عذابًا ذكر النار. هي دي؛ حالة المؤمن أن داعا اللي حواليه 
تذکره بالآخرة تذكره بالآخرة, 






أحد السلف لا ليلة فرحه ليلة عرسه ليلة دُخلته يعني دخلوه الحمّام ثم 
نقلوه إلى بيته وفيه الزينة» فبات طول الليل يُصلي ويبكي فقالوله كدا 
تسيب الزوجة في ليلة الذخلة وتبكي قال: دخلتون بيت ذكرن بالنار» 
ثم بيت ذكرن بالجنة فكيف أغفل عنهما. كان عبد الله بن عمر ها يمر 
بالسوق وفيه الشوّائين اللي بيبيعوا الرؤوس مشوية بالنار لا ينام ليلته 
من رؤية الرؤوس المشوية» فكذلك الإنسان المرتبط بالآخرة إذا “مع 
خبطة كبيرة؛ آه تذكر نفخة الصورء رأي ظلمة تذكر القبر» إذا رأى 
حاجة جميلة تذكر الجنة, دايجا الأمر كداء تعلق القلب بالآخرة. 

نسأل الله -عرٌ وجل- أن يرزقنا تعلق القلب بالآخرة» ويُكره دخول 
الْحمّام قريبا من الغروب وبين العشاءين؛ فإنه وقت انتشار الشياطين, 
والنوع الثاني من إزالة الفضلات: أجزاء ذف مثل: قص الشارب» 
ونتف الإبط. وحلق العانة» وقص الأظافرء ويكره نتف الشيْب, 
ويُستحب خضابه. وباقي مراتب الطهارة يأتي في ربع المهلكات 

والمنجيات إن شاء الله -تعالى - ثم دخل فصل في فضائل الصلاة نؤجله 
إلى اللقاء القادم. أنا أحبكم في الله أيها الأخوة لا ينبغي أن يستمر 
عملنا كلامًا فقط هذا العمل عمل» فكلما معت ثشيئًا عملت به. 
أريدكم أيها الإخوة في هذا الأسبوع أن يكون شغلكم الشاغل تحقيق 
مراتب الطهارة: طهارة الظاهرء وطهارة الجوارح, وطهارة القلب تحقيقها 
أن تكون في هذا الأسبوع أجمل ما تكون ظاهرًاء وخُلْقَاء أخلاقا عليك 
بالجميل من الأخلاق والتعبد باسم الله الجميل. عليك بتعبيد الحواس. 
عليك بالتفرغ لتطهير القلب. فرغ وقتا لتطهير القلب. أحبكم في الله 
والسلام عليكم ورحمة الله وبركاته 

نصل في نضائل الصلاة 


أعوذ باللّه من الشيطان الرجيم 
بسم الله الرحمن الرحيم 

الحمد لله رب العالمين والصلاة والسلام على أشرف المرسلين سيدنا 
محمد وعلى آله وصحبه أجمعين. 


أما بعد؛ 

فإخوق في الله أحبكم في الله. أسأل الله أن يرزقني وإياكم الإخلاص في 
القول والعمل وأن يعافينا وإياكم من البلاء كله وأن ينجينا وإياكم من 
الفتن ما ظهر منها وما بطن. 

اللهم ارزقنا حسن الخاتمة, والجنة بغير حساب ولا سابقة عذاب» وارزقنا 
اللهم رفع الدرجة في الجنة مع النبي محمد -صلى الله عليه وسلم- في 
الفردوس الأعلى. 

إخوتي في الله: 

من دروس مختصر منهاج القاصدين, وتوقفنا فيه على أسرار الصلاة 
وكان المعنى الأول حضور القلب» واتفقنا أن تمضي جمعتك السابقة في 
مجاهدة قلبك للحضور أثناء الصلاة. وقلنا إن معناه أن يفرغ القلب 
من غير ما هو ملابس له. ليتنا نستطيع أن ننفذ هذا في حياتنا ككل, 
أن يُصبح الحم واحدًا أثناء العمل, بمعنى أنك حين تعمل شيئا فاجعل 
قلبك فيما أنت فيه ولا تدشغل فيكون جسمك في مكان وقلبك في 
مكان تابي یندا نتعلم هذه امجاهدة. 


الشاهد 

حضور القلب 

يقول الشيخ: "وسبب ذلك لك الحمة" الهمة» يقول: "فإنه متى أهمك 
أمز حضر قلبك ضرورة" متى أهمك أمر حضر قلبك ضرورة» زي ما 
بيقولوا بمنتهى البساطة: لو أن إنسانًا بين فكي سبع؛ بيفكر في إيه؟ 
يعني هو شايف أسد داخل عليه هياكله» ممكن في اللحظة دي يفكر 
هو هياكل إيه؟ ولا یشرب إيه؟ ولا هينام إمى؟ لاء ده كل تفكيره 
منحصر إزاي يتصرف معاه. يبقى هو ده. هم الحاضر الوقت» هي دي 
القضية إن يبقى همك حاضر في اللي أنت فيه. 

قال: "فإنه مق أهمك أمر حضر قلبك ضرورة, فلا علاج لإحضاره إلا 
صرف الحمة إلى الصلاة. وانصراف الحمة يقوى ويضعف بحسب قوة 
الإبمان" هو آنا إزاي أقدر يبقى كل همي في الصلاة؟ قوة إيماني بربناء 
قوة إيمان بالعمل اللي أنا فيهء ليه؟ لأن أنا لو إعابني ضعيف يبقى خوفي 
على الرزق وعمل حساب لزوجتي» ومراعاة ولادي كل ده شاغلبي, 
لكن لو إيماني بربنا قوي» إيماني بربنا تام» فإن هذا الإيمان القوي, الإيمان 


التام يقول أي أتوكل على الله وسيكفيني كل هذه الأمور. كل هذه 

الأمور ولا حاجة أنا مع ربناء هي دي قوة الإيمان التي تدفع إلى حضور 
القلب الحضور التام. 

قال: "وانصراف الحمة يقوى ويضعف بحسب قوة الإيمان بالآخرة 
واحتقار الدنيا. فمتى رأيت قلبك لا يحضر في الصلاة فاعلم أن سببه 
ضعف الإيمان فاجتهد في تقويته" قوي إعانك يحضر قلبك. 

كده أجبنا لك على كل الأسئلة اللي شاغلة بالك إزاي أدفع الوسوسة 
اللي في الصلاة؟ إزاي أدفع السرحان اللي في الصلاة؟ قوي إيمانك. 
إزاي أقوي إبماني؟ الإيمان يزيد وينقص يزيد بالطاعات وينقص 
با معاصي . 

صلي لك ٤‏ اليوم مائتين ثلاغائة ركعة» صم أد شهر متواصل. قوي 
إيمانك صل في اليوم مائة مائتين ثلاائة ركعة, صم شهر ولا شهرين ولا 
تلاتة ولا أربعة متواصل تفطر الجمع بس فيه. هذه القضايا هي التي 
تزيد الإيمان. 

قبل الصلاة تصدق بصدقة, اقعد استغفر لك شوية, جاهد في الوضوء 
وإحسانه» هذه الأمور تزيد الإيمان وتساعد في حضور القلب في 
الصلاة. 

ا معنى الثابي: التفهم لمعنى الكلام 

أول حاجة حضور القلب. اثنين إنك تفهم أنت بتقول إيه. 

لأن القلب رعا كان حاضرًا مع اللفظ دون المعنى, فينبغي صرف الذهن 
إلى إدراك المعنى. عايزك تفهم وأنت بتقول في الصلاة بسم الله الرحمن 
الرحيم يعني إيه بسم الله, بسم والله والرحمن والرحيم؟ مع التفهم لمعنى 
الكلام معنى الكلام؛ وأنت راكع سبحان ربي العظيم يعني إيه سبحان 
وربي والعظيم؟ 

سبوح قدوس رب الملائكة والروح تفهم معناهاء سبحان ذي الجبروت 
والملكوت والكبرياء والعظمة تفهم معناهاء فهم الكلام؛ التفهم لمعنى 
الكلام هذا أمر وراء حضور القلب» ينبغي صرف الذهن إلى إدراك 
المعنى لأن صرف الذهن لإدراك المعنى يدفع الخواطر الشاغلة ويقطع 
موادهاء فإن المواد إذا لم تنقطع لم تنصرف الخواطر عنها. 

يبقى آدي نوع تانى أو محاولة تانية أو سبب تان لدفع الوساوس 
والسرحان بإيه؟ إنك إنت تفكر في اللي إنت بتقوله. تفكر في الآيات 
اللي بتقراها. كتير في الصلاة بعد ما نخلص صلاة أقول آية من اللي 

صلينا بيها وأسأل أخ من اللي قاعدين في الصلاة آخر مرة "معت الآية 
دي إمتى؟ مش معانا. ليه؟ لأنه مش حاضر قلبه في الصلاة بيفكر في 
الآيات اللي بيسمعهاء لو بيفكر فيها أول ما أسأله عليها يقول «معناها 
في الصلاة دلوقتي. 

من عجيب إن سألت واحد مرة اهدنا الصراط المستقيم آخر مرة "معتها 
إمى؟ بعد صلاة العشاء على طول قال سمعتها كتير بس مش فاكر آخر 
مرة إمى. اهدنا الصراط المستقيم في الفاتحة لسه سامعها في الصلاة 
مرتين في الركعتين الجهرية وقايلها مرتين في الركعتين السرية. 

يبقى النفهم لمعنى الكلام 

"فإن المواد إذا لم تنقطع لم تنصرف الخواطر عنهاء والمواد إما ظاهرة: 
وهي ما يشغل السمع والبصرء وإما باطنة: وهي أشد كمن تشعبت به 
الحموم في أودية الدنياء فإنه لا ينحصر فكره في فن واحد ولم يغنه غض 
البصر, لأن ما وقع في القلب كاف في الاشتغال به". 

يبقى القضية مش الأسباب الظاهرة بس, لا الحاجات اللي بتشغل 
السمع والبصر الظاهرة الأصعب منها الباطنة؛ اللي بتشغل القلب. 
والرسول -صلى الله عليه وسلم- أمرنا بقطع الشواغل الظاهرة والباطنة 

قبل الصلاة» فجعل وأوجب على الإنسان أن يصلي إلى سترة "إذا 
صلّى أحدكم إلى سُترةٍ فليدنُ منها لا يقطعَ الشيطانُ صلاته"' يبقى 
بيصلي لسترة» ويقرب منهاء يبقى قريب من السترة. 

ام رسول الله صَلَى الله عليه وسلّمَيُصَلّي في حمِيصّةٍ ذَاتِ أغلام فَنَظَرَ 
إلى عَلَمِهَا فَلَمَّا قَضَّى صَلَاتَهُ قال: اذْهَبُوا يمذه الحميصة إلى أي جَهُمِ 
بن حْدَيْفَةَ واثُون بأنْبِجَانِيّه فاا أشني آنا في صَّلاقٍ. ” 

صلى مرة إلى قرام لعائشة فيه تصاوير قال: "أميطي عتا قرامَك هذا؛ 
فاه لا تزال تَصَاويرُهُ تُعَرَضُ لي في صلاق"*. يبقى لازم نحافظ على 
الأمر ده, إن متبقاش فيه شواغل ظاهرة» مفيش شواغل قدامنا شغلانا 
عن الصلاة. والشواغل الباطنة. 


من الشواغل الظاهرة كذلك إن يبقى فيه عيال بيلعبواء إن يبقى فيه 
زوجة راحة جاية» إن يبقى فيه تلفزيون ولا راديو شغال» ولا كاسيت 
شغال» إن يبقى فيه أي حاجة شاغلة. بل قال رسول الله صل الله عليه 


" أخرجه البخاري ومسلم 


8 صححه الألباني 

وسلم "لا صلاةً بحَضْرَةٍ طعام» ولا وهو يُدافعه الأخبثانِ"* يبقى الإنسان 
ميصليش والأكل موضوع» دماغه في الأكل» ولا وهو يدافع الأخبثان 
عايز يتبول أو عايز يتبرز» ماينفعش كل ديء قاطع الشواغل؛ قاطع 
الشواغل الظاهرة أضف إلى ذلك قاطع الشواغل الباطنة. 

امع الشيخ بيقول إيه: "وعلاج ذلك إن كان من المواد الظاهرة» بقطع 
ما يشغل السمع والبصرء. وهو القرب من القبلة والنظر إلى موضع 
السجود, والاحتراز في الصلاة من المواضع المنقوشة, وألا يترك عنده 
ما يشغل حسه. فان النبي -صلى الله عليه وآله وسلم- لما صلی في 
خميصة ها أعلام نزعها وقال إتما أهتني آنفا عن صلاق" الحديث متفق 
عليه 

"وإذا كان من المواد الباطنة" المشكلة بقى الكبيرة المشاغل الباطنة اللي 
من جوه؛ ال هموم والمشاغل القلبية نعمل إيه؟ قال: "فطريق علاجه أن 





برد النفس قهرًا إلى ما يقرأ في الصلاة ويشغلها به عن غيره". 


جخ الألباني 

عجبتني أوي منه دي كأن قال اللي أنا بدور عليه؛ رد النفس قهرًا, كان 
نفسي أقوها من زمان للعيال اللي بيشتكوا الفتور» حمل النفس قهرا 
على العمل. عاملين لنا مشكلة فيه عندي فتور أعمل إيه؟ اعمل. تعمل 
إيه؟! اشتغل. تعمل إيه؟ اجتهد. تعمل إيه؟ جاهد, انحرك. هو ده اللي 
إنت تعمله» لكن طيب عايزيني أنا أعملك إيه؟ 

"رد النفس قهرًا إلى ما يقرأ في الصلاة" أرغم نفسك. إحنا محتاجين إن 
إحنا فعلا ننتصر على أنفسناء انتصار حقيقي يبقى في انتصار قلتلكوا 
إن ثمكن واحد يقوم ليلة في الصلاة رب إن مغلوب فانتصرء رب إني 
بعاوبي ایی - الابتصر سبع او و ی ا و 
على نفسي» وتفضل طول الليل كده وانت مستحضر بس؛ شهواتك 
ونفسك. رب إن مغلوب فانتصر» رب إن مغلوب فانتصرء رب إن 
مغلوب فانتصر» طول الليل. عشان محتاجين فعلاء حقيقةً, واقعًاء 
ننتصر على أنفسنا اللي خلاص غلبتنا واستولت عليناء وإحنا عايشين 
دلوقتي في قهر أنفسنا وسلطانها للأسف الشديد. أنفسنا عمالة تقول 
لنا يمين شمال وستودي بك إلى الحلاك: لذلك ربنا -سبحانه وتعالى- 

بيقول: "وما مَنْ حاف مَقَامَ ريه وى النَفْسَ عَنِ الوَى * فَإنَّ الجن 
هي المأوق" النازعات: 4١-4 ٠‏ يبقى لابد من الانتصار من النفس. 
امع الكلمة دي جميلة جدًا ومتسهاش أبدًا طريق علاج الوساوس 
والخواطر والمشاغل والسرحان في الصلاة, أن ترد النفس قهرًا إلى ما 
تقرأ في الصلاة واشغلها به عن غيره إزاي؟ شوف الشيخ يقول إيه: 
"ويستعد لذلك قبل الدخول في الصلاةء بأن يقضي أشغاله, ويجتهد في 
تفريغ قلبه» ويجدد على نفسه ذكر الآخرة, وخطر القيام بين يدي الله 
وهول المطلع" ادبحهاء نفسك اقتلهاء خلص عليها قبل ما تدخل 
الصلاة, "فإن لم تسكن الأفكار بذلك فليعلم أنه إنما يتفكر فيما أهمه 
واشتهاه فليترك تلك الشهوات وليقطع تلك العلائق؛ واعلم أن العلة 
مق تمكنت لا ينفعها إلا الدواء القوي, والعلة إذا قويت جاذبت 
المصلي وجاذبما إلى أن تنقضي الصلاة في امجاذبة» ومَكل ذلك كمثل 
رجل تحت شجرة أراد أن يصفو له فكره» فكانت أصوات العصافير 
تشوش عليه وفي يده خشبة يطيرها بماء فما يستقر فكره حتى تعو 
العصافير فيشتغل بما فقيل له هذا شيء لا ينقطع, فإذا أردت الخلا 
فاقطع الشجرة, فكذلك شجرة الشهوة إذا علت وتفرقت أغصا 

وانجذبت إليها الأفكار كانجذاب العصافير إلى الأشجارء والذباب إلى 
الأقذار» ذهب العمر النفيس في دفع ما لا يندفع وسبب هذه الشهوة 
التي توجب هذه الأفكار حب الدنيا" كلام زي الفل 






قالك الموضوع إن الشهوة أو العلة إذا تمكنت تحتاج دواء قوي» ولكن 
العلة إذا قويت لا ينجح فيها الدواءء يظل الإنسان ني الصلاة أعوذ 
بالله من الشيطان الرجيم ويستحضر قلبه تروح راجعة تاني, أعوذ بالله 
من الشيطان الرجيم ويدخل في الصلاة ويبدأ يركز في الصلاة تروح 
راجعة تاني» ويفضل الصلاة كلها عمال إيه؟ يدفع وتيجي. ويدفع 
وتيجي» ويدفع وتيجي» تضيع الصلاة في شد وجذب. نعمل إيه؟ قالك 
الموضوع زي واحد قاعد تحت شجرة وعايز يركز كده ويفكر, كل ما 
يركز ويبدأ يفكر عصافير وس وس وس وس إيه الدوشة دي؟ يقوم 
ماسك عصاية وينش العصافير» نش العصافير ويقعدء مجرد ما يقعد 
شوية ويفكر تروح العصافير جاية تاني» قالوله مش هنخلص. طيب يا 
جماعة الحل إيه عايز أركز؟ قالوله اقطع الشجرة. يبقى الحل نعمل إيه؟ 
اقطع الشجرة. فنفس الشيء إنت بتدافع تفكيرك في الفلوس وفي 

الزوجة وني العيال دي شجرة فروعها كتيرء وآدام فيه شجرة وفيه فروع 
يبقى لازم فيه عصافير, آدام فيه فاذورات يبقى لازم فيه ذباب» أعمل 
إيه؟ اقطع الشجرة إيه الشجرة؟ حب الدنيا 


عشان كده النبي متصلي عليه -صلى الله عليه وسلم- قالمها لك في 
كلمة بس احنا كل ده بنحوم حوالين الكلمة اللي قاها اللي هي إيه 
"صل صلاة مودع" واحد بيصلي ركعتين وداخل يعمل عملية -اللهم 
اشف كل مريض مسلم وعاف كل مبتل مسلم اللهم اشف مرضانا 
ومرضى المسلمين يا حي يا فيوم- واحد داخل بيصلي ركعتين وداخل 
يعمل عملية قد يموت فيها نسبة النجاح في العملية مفيش» يبقى مركز 
وهو ني الصلاة دي بيفكر ني إيه؟ هي دي» "صل صلاة مودع". 

فاقطع حب الدنيا يسلم قلبك. قيل لعامر بن عبد قيس رحمه هل 
تحدثك نفسك بشيء من أمور الدنيا في الصلاة؟ قال لأن تختلف الأسنة 
ف أحب إلى من أن أجد هذا" قالوله نفسك بتحدثك وإنت في الصلاة 
بحاجة؟ قال: لو أتقطع حتت بلاش أتقطع حتت دي عشان بتعملنا 
مشاكلء ها لو أنا السيوف تدخل جوايا "لإن تختلف في الأسنة" سيوف 

ورماح ونبال وسهام تدخل جواياء أحب إلي من إن أنا أسرح في الصلاة, 
شفت تعظيم الأمر ده؟ اتعلمتها من شيخي برضه زمان -سبحان الله 
العظيم- زمان دي من عشرين لا أكتر من عشرين من خمسة وعشرين 
سنة كده قول» إن الشيخ قالي يابني إنت في الرفع من الركوع بتطول 
أوي أنا خايف الواحد والعياذ بالله يسرح, والعياذ بالله؟ دا الموضوع 
عنده مش وارد مش وارد إنه يسرح» فخايف لما الواحد يطول "سمع الله 
لمن حمده. ربنا ولك الحمد حمدا دائما طيبا مباركا فيه» ملء السماوات 
وملء الأرض وملء ما بينهما وملء ما شئت من شيء بعد, أحق ما 
قال العبد وكلنا لك عبد, اللهم لا مانع لما أعطيت» ولا معطي لم 
منعت» ولا ينفع ذا الجد منك الجد." هو خلص وسكت فيقولي أنا 
خايف بعد ما خلصت والعياذ بالله أسرح. والعياذ بالله يعني أسرح دي 






مصيبة كبيرة زي كلمة عامر بن عبد قيس كده؛ أسرح في الصلاة ليه؟ 
لاء ده أنا يعني أموت ومااسرحش في الصلاة. 

يقول الشيخ "واعلم أن قطع حب الدنيا من القلب أمر صعب وزواله 
بالكلية عزيز" صعب مش سهل "فليقع الاجتهاد في الممكن منه" يبقى 
نجتهد على أد ما نقدر واللّه الموفق والمعين". 

إحنا قلنا المعنى الأول إيه؟ حضور القلب 
المعنى الثاني كان إيه؟ التفهم لمعنى الكلام 






المعنى الثالث: التعظيم لله والهيبة 
من زمان والله يا ناس وأنا نفسي فعلا ومنى عيني أتكلم عن عظمة ربنا. 
فعلا الناس مبيعظموش ربنا كما ينبغي تعظيم ربنا في القلوب مش مش 
قوي للأسف الشديد. فعلا محتاجين كلام عن عظمة ربنا بس الواحد 
خايف» مهما اتكلمنا برضه مش هنقول عن عظمة ربنا كما ينبغي كما 
يحب ربنا ويرضى. 

الشاهد 

محتاجين نستشعر اليبةء الهيبة» تعظيم ربنا ويبقى فيه هيبة في دخول 
الصلاة. الشيخ بيقول إيه يقول: "وتعظيم الله يتولد من شيئين؛ معرفة 
جلال الله -تعالى - وعظمته» ومعرفة حقارة النفس وأتما مستعبدة» 
فيتولد من المعرفتين الاستكانة والخشوع" فيتولد من المعرفتين الاستكانة 
والخشوع آه 

إنت مين؟ ولا حاجة» شوية مغص بخلوك تتمرغ في الأرض» شوية صداع 
بخلوك ولا حاجة» ظالم من ظلمة الدنيا يتسلط عليك يذل أنفاسك. 


إنت مين؟ ولا حاجة. سبحان الله العظيم 


قلتلكوا إن المعنى ده خطر لي وأنا في الطيارة. وأنا في الطيارة مسافر 
على ارتفاع أربعين ألف قدم لا مش أوي كده ده وهي نازله» واحد بص 
من الطيارة للناس والطيارة نازلة خالص خالص كده فشاف الناس أد 
إيه؟ ده بالعكس مش طيارة ولا حاجة دا إنت لو في عمارة عالية شوية 
شوف الناس أد كده رمل رمل» سبحان الملك سبحان الملك قل لا إله 
إلا الله يا أخي ولله المثل الأعلى في السماوات والأرض ".. لَيْسَ كمِثْلِه 
شَيٌْ وَهُوَ السَمِيعْ البصير" 

يبقى ربنا -سبحانه وتعالى - في استوائه على عرشه بعظمته وجلاله؛ 
البشر دول إيه بقى؟ إنت إيه؟ إنت إيه يا بني؟ إنت إيه؟ والله حصل 
كده برضه يوم عرفة. واحد وقف كده وبص كل الناس دول بيقولوا 
لبيك. إنت إيه في وسط الناس دول» تلاتة مليون؟ فما بالك بقى م 

تقول ألف ومائتين مليون مسلم ولا ألف وخمسمائة مليون مسلم» انت 


إيه؟ 






معرفتك بنفسك دي.» تبقى حقير حقير إنت إنسان حقير, حقارة النفس 
دي ومعرفة عظمة الله يتولد منهم افيبة والتعظيم. 


كتير من الناس أو بعض الناس بينسى نفسه. بيفكر نفسه حاجة. إنت 
إيه؟ وإنت مين؟ 

لما المهلب بن أبي صفرة مر على واحد من السلف وبمشي في ثوب له 
بيتبختر, فقاله: اتق الله هذه مشية يبغضها الله -عز وجل-. فقاله: 
ألست تعرفني؟ قال: بلى» أعرفك. قاله إنت مش عارف أنا مين ولا 
إيه؟ قال: بلى أعرفك» أولك نطفة قذرة» وآخرك جيفة مذرة. وأنت 
بينهما تحمل العذرة. إنت مين؟ أقولك آه إنت مين. 

إنت مين»؟ 

كيف يتكبر من خرج من مجرى البول مرتين؟ كيف يتكبر من بطنه خرا؟ 
دا كلام السلف 

تتكبر على إيه ده شوية مرض يخلوك ملكش لازمة في الدنيا دي» ومن 
غير مرض م كد لازمة في الدنيا دي. 






معرفة عظمة الله 
الله عشان كده إن شاء الله هندرس العقيدة من خلال أسماء الله الحسنى 
هو ده حلها الوحيد. ربنا يعلمنا وينفعنا إن شاء اللّه. 

التعظيم لله والميبة يتولد من شيئين؛ معرفة جلال الله وعظمته, ومعرفة 
حقارة النفس» وأنها مستعبدة» فيتولد من المعرفتين الاستكانة والخشوع 
ومن ذلك الرجاء فإنه زائد على الخوف فكم من معظم ملكا يهابه 
خوف سطوته كما يرجو بره» والمصلي ينبغي أن يكون راجيا بصلاته 
الثواب كما يخاف من تقصيره العقاب. 

لا دا معنى بقى عايز قعدة. موضوع الرجاء؛ وإن إحنا نصلي بحب ورجاء 
مش بس خوف. 

تعظيم افيبة حب» عشان كده شفت بعض المشايخ بيبكي في آيا 
وصف الجنة وذكر الجنة أكتر من آيات العذاب والنار والتخويف. 

إن شاء الله لعلي أنقل لكم في المرة الجاية بإذن الله كلام ابن القيم في 
وصف صلاة المقربين إزاي الآيات تنقله ما بين الحب والخوف والرجاء 
أسأل الله أن يثبتنا وإياكم على الإيمان 

ويعافينا وإياكم من البلاء وينجنا وإياكم من الفتن ويرزقنا وإياكم 
الإخلاص في القول والعمل 

أحبكم في الله 

وصلى الله وسلم وبارك على البي محمد وآله وصحبه 

والحمد لله رب العالمين 

والسلام عليكم ورحمة الله 

